工程學設計過程同科學上所用嘅科學方法(scientific method)有相似之處：工程學設計過程旨在用設計嚟解決一啲實用上嘅問題，而科學研究旨在用實驗等嘅方法嚟解答一啲理論性嘅問題(簡單講即係嘗試緊解釋宇宙嘅運作)；兩個過程都要建基於已有嘅知識，並且逐漸噉縮窄研究嘅範圍，追求新嘅知識；兩者主要分別在於，工程學睇重發明(invent)一啲新嘅事物，而科學睇重發現(discover)一啲一路都存在、但前所未知嘅事物[4][5]。